stanford-oval/wikipedia huggingface dataset:
Oiva Lehto

Oiva Lehto (17. toukokuuta 1915 – 2. marraskuuta 2008) oli suomalainen kommunistipoliitikko, joka toimi Suomen Kommunistisen Puolueen (SKP) eri johtotehtävissä 1940-luvulta 1980-luvulle. Lehto oli SKP:n varapuheenjohtaja vuodet 1963–1966. 1970-luvulla hän oli puolueen ”taistolaisen” opposition johtajia ja poliittisen toimikunnan jäsen.
Turkulainen kommunistinuori Oiva Lehto sai ensimmäisen syytteensä poliittisesta toiminnasta jo 1932, mutta hän välttyi tuolloin tuomiolta ollessaan alaikäinen. Lehto liittyi SKP:hen vuonna 1934. Sota-ajan hän vietti vankilassa turvasäilössä. Vapauduttuaan 1944 Lehto ryhtyi organisoimaan puolueensa toimintaa Turussa ja Lapissa. Vuonna 1947 hänet valittiin SKP:n Turun piirisihteeriksi.
Turun piirijärjestöä johtaessaan (1947–1956) Lehto ajautui helposti konflikteihin rivikommunistien kanssa. Puolueen ”kovanaamalla” oli esimerkiksi taipumus löytää ”kavaltajia” omiensa joukosta usein. Hän oli kuitenkin puheenjohtaja Aimo Aaltosen luottomies, joka sai puutteistaan huolimatta tärkeitä tehtäviä. Lehto valittiin SKP:n maaseutusihteeriksi 1956 ja varapuheenjohtajaksi 1963. Edustajakokouksessa 1966 epäsuosioon joutunut kaksikko sai kuitenkin lähteä eikä Lehtoa valittu edes keskuskomitean jäseneksi.
Lehto oli SKP:n opposition tärkeimpiä johtajia syrjäyttämisestään lähtien. Maaseutusihteerin tehtävissä jatkanut Lehto aloitti vastatoimenpiteet yhdessä Aaltosen, Lars Junttilan ja Urho Jokisen kanssa. Hän onnistui turvaamaan esimerkiksi Turun piirijärjestön pysymisen opposition käsissä. SKP:n osapuolisopimuksessa 1970 Lehto nostettiin takaisin puoluejohtoon ja hän kuului poliittiseen toimikuntaan opposition edustajana koko 1970-luvun. Lehto kuului samanaikaisesti myös Tiedonantaja-yhdistyksen johtoon. Lehto jäi eläkkeelle 19. edustajakokouksessa 1981.
Northern terrier

| Northern terrier> Avaintiedot |
| --- | --- |
Alkuperämaa:   Kanada
Määrä:  harvinainen
Rodun syntyaika:  1985
Alkuperäinen käyttö:  rottakoira
Nykyinen käyttö:  seurakoira
FCI-luokitus:  ei FCI-rotu
Northern terrier on kanadalainen koirarotu.
Alkuperä

Northern terrier kehitettiin Kanadassa risteyttämällä keskenään borderterrieri, cairnterrieri ja jackrussellinterrieri. Sitä on kasvatettu omana rotunaan vuodesta 1985 lähtien. Sen alkuperäinen tehtävä oli toimia rottakoirana, mutta nykyisin sitä pidetään myös seurakoirana.
DMC Megamix

| DMC Megamix Michael Jackson |
| --- | --- | --- |

Kokoelmalevyn tiedot
 Julkaistu: 1995
 Tyylilaji: pop, rock, soul
 Levy-yhtiö: Epic Records
Michael Jacksonin muut julkaisut
| Signature Series 1993 | DMC Megamix 1995 | HIStory Begins...  1995 |
DMC Megamix on Michael Jacksonin promo-albumi, joka julkaistiin vuonna 1995.
Kappaleet

DMC Megamix
Billie Jean
Bad
Rock With You
Thriller
Don't Stop Til You Get Enough
Black Or White
Remember The Time
Scream
Wanna Be Startin' Somethin'
DMC Megamix (Edited Version)
Billie Jean
Rock With You
Bad
Thriller
Don't Stop Til You Get Enough
Black Or White
Scream
Wanna Be Startin' Somethin'
Oiva Lennes

| Oiva Lennes> Henkilötiedot |
| --- | --- |
Syntynyt: 2. syyskuuta 1906 Vaasa
Kuollut: 18. heinäkuuta 1981 (74 vuotta) Helsinki
Sotilashenkilö
Sotilasarvo:  kontra-amiraali
Oiva Uljas (Ola) Lennes (synt. Löfberg, 2. syyskuuta 1906 Vaasa – 18. heinäkuuta 1981 Helsinki) oli suomalainen upseeri ja kontra-amiraali. Hänen vanhempansa olivat uunimestari Karl Löfberg ja Wilhelmiina Sundberg. Lennes kirjoitti ylioppilaaksi Vaasan suomalaisesta lyseosta vuonna 1925.
Hän suoritti 1925–1928 Kadettikoulun kadettikurssin nro 4, jonka aikana hän yleni kadettialikersantiksi. Kadettikurssin jälkeen hän palveli eri tehtävissä, kuten Tykkivene Turunmaan päällikkönä 1935. Viimeisenä palvelustehtävänään hän toimi merivoimien komentajana 1964–1966 ylennettynä kontra-amiraaliksi. Lennes siirtyi reserviin vuonna 1966.
David Power

| Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Mitalit> Maa:   Australia.Miesten yleisurheilu. Olympialaiset  | Maa:   Australia> Miesten yleisurheilu. |
| --- | --- | --- | --- |
|  Pronssia | Rooma 1960 | 10 000 m |  |
David William "Dave" Power (14. heinäkuuta 1928 Maitland – 1. helmikuuta 2014) oli australialainen kestävyysjuoksija ja olympiamitalisti.
Power saavutti 10 000 metrin juoksussa olympiapronssia Roomassa 1960. Hän oli samoissa kisoissa 5 000 metrillä viides ja edellisissä kesäolympialaisissa Melbournessa 1956 10 000 metrilä seitsemäs.
Power kuoli pitkällisen sairastamisen jälkeen 1. helmikuuta 2014 85 vuoden ikäisenä.
Charles Bell

| Charles Bell |
| --- | --- |

Henkilötiedot
Syntynyt: marraskuu 1774 Edinburgh, Skotlanti
Kuollut: 28. huhtikuuta 1842 Hallow, Worcestershire, Englanti
Koulutus ja ura
Tutkimusalue:  Fysiologia, anatomia ja Luonnollinen teologia
   
Charles Bell (marraskuu 1774 Edinburgh, Skotlanti – 28. huhtikuuta 1842 Hallow, Worcestershire, Englanti) oli skotlantilainen kirurgi ja anatomi. Bellin halvaus on nimetty hänen mukaansa.
Elämä ja ura

Edinburghin yliopistosta valmistunut Bell lähti vuonna 1804 Lontooseen, jossa hän toimi kirurgina ja opettajana. Vuonna 1815 hän lähti Brysseliin hoitamaan Waterloon taistelussa haavoittuneita. Vuonna 1829 hän sai Royal Societyn mitalin ja hänet lyötiin ritariksi vuonna 1831. Hän palasi Edinburghiin vuonna 1836 ja otti vastaan yliopiston kirurgian professuurin.
Hänen ensimmäinen teoksensa A System of Dissections, jossa selitetään ihmiskehon anatomiaa, julkaistiin Edinburghissa vuonna 1798 hänen ollessaan vielä opiskelija. Vuonna 1802 hän julkaisi sarjan taiteellisesti ja viimeistelynsä puolesta merkittäviä piirroksia aivojen ja hermoston anatomiasta. Vuonna 1811 Bell julkaisi teoksensa New Idea of the Anatomy of the Brain. Bellin myöhemmän aivojen anatomiaa koskevan tutkimuksen tuloksena syntyi laajennettu versio hänen vuonna 1811 ilmestyneestä teoksestaan (The Nervous System of the Human Body, 1830), joka on kokoelma hänen Royal Societyn edessä pitämiään esitelmiä. Näissä kirjoissa Bell kuvasi ja osoitti selkäytimen liike- ja tuntoratojen olemassaolon, jonka ranskalainen François Magendie vahvisti kokeellisesti ja tarkensi 11 vuotta myöhemmin.
Aiheesta muualla

Kuvia tai muita tiedostoja aiheesta Charles Bell Wikimedia Commonsissa
Northland Wonderland

| Northland Wonderland Melodie MC |
| --- | --- | --- |

Northland Wonderland
Studioalbumin tiedot
 Äänitetty : 1993
 Julkaistu: 1993
 Formaatti: CD-levy, c-kasetti
 Tyylilaji: eurodance
 Kesto: 57.38
 Levy-yhtiö: Side Like Production
Melodie MC:n muut julkaisut
|   | Northland Wonderland 1993 | The Return 1995 |
Northland Wonderland on eurodance-räppäri Melodie MC:n debyyttialbumi, joka julkaistiin vuonna 1993.
Kappaleet

Free – 4.58
Take Me Away – 4.18
I Wanna Dance – 4.35
Feel You Body Movin' (Euroremix) – 4.41
Funk Time – 4.37
So Good – 4.38
Dum Da Dum – 4.16
Wondering – 4.26
Come Together – 5.33
We´re Down With the Dragons – 4.04
Feel Your Body Movin' (original) – 4.37
I Wanna Dance (Tom Droid vs Statikk) – 6.49
17. toukokuuta

17. toukokuuta on gregoriaanisen kalenterin mukaan vuoden 137. päivä (138. päivä karkausvuonna). Vuodesta on jäljellä 228 päivää.
Nimipäivät

suomalainen kalenteri: Maila, Mailis, Maili, Maisa, Rebekka
suomenruotsalainen kalenteri: Rebecka, Hagar
ortodoksinen kalenteri: Jussi, Antero
pohjoissaamenkielinen kalenteri: Máilá
vanhemmissa kalentereissa: Antonius, Bruno, Jodocus, Mariamus, Peregrinus, Rebecca, Torpes, Torstanus
Kuolleita

1510 – Alessandro Filipepi (”Sandro Botticelli”), italialainen taidemaalari (Venuksen syntymä) (s. 1445)
1575 – Matthew Parker, Canterburyn arkkipiispa (s. 1504)
1585 – Alberto Bolognetti, italialainen kardinaali (s. 1538)
1589 – Kaarle II, Monacon herra (s. 1555)
1727 – Katariina I, Venäjän keisarinna (s. 1683 tai 1684)
1729 – Samuel Clarke, englantilainen filosofi (s. 1675)
1776 – Esaias Wechter, suomalainen kauppias (s. 1701)
1829 – John Jay, yhdysvaltalainen poliitikko ja diplomaatti (ensimmäinen Yhdysvaltain korkeimman oikeuden puheenjohtaja) (s. 1745)
1838 – René Caillié, ranskalainen tutkimusmatkailija (s. 1799)
1838 – Charles Maurice de Talleyrand, ranskalainen diplomaatti (s. 1754)
1895 – Peter Hardeman Burnett, yhdysvaltalainen lakimies ja poliitikko, Kalifornian ensimmäinen kuvernööri (s. 1807)
1935 – Paul Dukas, ranskalainen säveltäjä (s. 1865)
1939 – Selim A. Lindqvist, suomalainen arkkitehti (s. 1867)
1942 – Signe Brander, suomalainen valokuvaaja (s. 1869)
1953 – Kyllikki Saari, kuuluisan selvittämättömän henkirikoksen uhri (s. 1935)
1964 – Otto Wille Kuusinen, suomalaissyntyinen kommunisti (Terijoen hallituksen pääministeri) (s. 1881)
1987 – Gunnar Myrdal, vuoden 1974 ns. Nobelin taloustieteen palkinnon saanut ruotsalainen taloustieteilijä (s. 1898)
1999 – Bruce Fairbairn, kanadalainen musiikkituottaja (s. 1949)
1999 – Thelma Kalama, yhdysvaltalainen uimari ja olympiavoittaja (s. 1931)
2001 – Frank G. Slaughter, yhdysvaltalainen lääkäri ja kirjailija (s. 1908)
2002 – Dave Berg, yhdysvaltalainen sarjakuvataiteilija (Mad-sarjakuvalehti) (s. 1920)
2004 – Tony Randall, yhdysvaltalainen näyttelijä (s. 1920)
2007 – Lloyd Alexander, yhdysvaltalainen kirjailija (s. 1924)
2008 – Zélia Gattai, brasilialainen kirjailija (s. 1916)
2008 – Lionel Van Deerlin, yhdysvaltalainen poliitikko (s. 1914)
2009 – Mario Benedetti, uruguaylainen kirjailija (s. 1920)
2009 – David Herbert Donald, yhdysvaltalainen historioitsija (s. 1920)
2012 – Donna Summer, yhdysvaltalainen poplaulaja (s. 1948)
2014 – Gerald Edelman, vuoden 1972 Nobelin lääketieteen palkinnon saanut yhdysvaltalainen biologi (s. 1929)
2014 – Anna Pollatou, kreikkalainen rytminen voimistelija ja olympiamitalisti (s. 1983)
2016 – Guy Clark, yhdysvaltalainen folk-kantrilaulaja ja lauluntekijä (s. 1941)
2017 – Viktor Gorbatko, neuvostoliittolainen kosmonautti (s. 1934)
2017 – Rhodri Morgan, walesilainen poliitikko (s. 1939)
2018 – Nicole Fontaine, ranskalainen poliitikko, Euroopan parlamentin puhemies 1999–2002 (s. 1942)
2018 – Richard Pipes, yhdysvaltalainen historioitsija (s. 1923)
2019 – Roland Carey, sveitsiläis-ranskalainen elokuvanäyttelijä (s. 1933)
2022 – Evangelos Odysseas Papathanassiou (”Vangelis”), kreikkalainen Oscar-palkittu muusikko (Tulivaunut) (s. 1943)
2023 – James Hartle, yhdysvaltalainen fysiikan professori (s. 1939)
Juhlapäiviä

Suomi, päivän sattuessa sunnuntaiksi: Kaatuneiden muistopäivä. Vietetään toukokuun kolmantena sunnuntaina.
Norja: Norjan kansallispäivä (perustuslain päivä, norj. Grunnlovsdag, Norjan perustuslaki allekirjoitettiin 17.5.1814)
Bahailaisuus: Azaamat (Grandeur) -juhla. Bahaismin kalenterin neljännen kuukauden ensimmäinen päivä.
Kansainvälinen homo- ja transfobian vastainen päivä (”International Day Against Homophobia and Transphobia”). Päivää vietettiin ensi kerran vuonna 2005.
| 0 | 1 | 2 |
| --- | --- | --- |
|  |   Lyhyt tiivistelmä päivästä 17. toukokuuta: |  |
:   Peter Høeg Kansainvälinen homofobian, transfobian ja bifobian vastainen päivä 1814 – Norjan perustuslaki allekirjoitettiin (Norjan kansallispäivä).  1891 – Suomalainen radiotoimittaja ja -kuuluttaja Markus Rautio syntyi.  1936 – Yhdysvaltalainen tietojenkäsittelytieteilijä Margaret Hamilton syntyi.  1954 – Yhdysvaltain korkeimman oikeuden päätöksen Brown vastaan Topekan koululautakunta mukaan rotuerottelu muuttui Yhdysvaltain kouluissa lainvastaiseksi.  1957 – Tanskalainen kirjailija Peter Høeg syntyi.  1990 – Maailman terveysjärjestö poisti homoseksuaalisuuden psykologisten häiriöiden luettelosta.  
Katso myös: kalenteri ~ 16. toukokuuta, 18. toukokuuta
David Price

David Price voi tarkoittaa seuraavia:
David Price (s. 1955), englantilainen jalkapalloilija
David Price (s. 1983), englantilainen nyrkkeilijä ja olympiamitalisti
David Price (s. 1985), yhdysvaltalainen baseballpelaaja
David Price Racing, englantilainen formulatalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Price”, voi hakea sivunnimihaulla, laajalla sivunnimihaulla tai tekstihaulla.
ORP Krakowiak (1921)

| ORP Krakowiak |
| --- | --- |


Aluksen vaiheet
Rakentaja:  Stettiner Maschinenbau A. G. Vulcan, Stettin
Kölinlasku:  1917
Laskettu vesille:  30. maaliskuuta 1918
Palveluskäyttöön:  17. syyskuuta 1921
Poistui palveluskäytöstä:  27. lokakuuta 1936
Tekniset tiedot
Uppouma:  330 t (standardi) 381 t (max)
Pituus:  61,10 m
Leveys:  6,41 m
Syväys:  2,21 m
Koneteho:  6 500 hv
Nopeus:  21 solmua
Miehistöä:  3 upseeria ja 70 miehistönjäsentä
Aseistus
Aseistus:  2 x 47 mm tykkiä 2 x 450 mm torpedoputkea
ORP Krakowiak oli Puolan laivastolle Versaillesin rauhansopimuksen mukaisesti luovutettu Saksan keisarikunnan laivaston torpedovene SMS A-64. Se oli siten vuonna 1918 itsenäistyneen maan laivaston ensimmäisiä aluksia.
Valmistus

Saksan laivasto tilasi aluksen Stettiner Maschinenbau A. G. Vulcanilta Stettinistä Saksasta, missä köli laskettiin 1917. Alus laskettiin vesille 30. maaliskuuta 1918 ja otettiin palvelukseen 8. elokuuta  torpedoveneenä nimellä SMS A-64.
Ensimmäisen maailmansodan päätyttyä alus määrättiin luovutettavaksi Puolalle. Luovutettu alus oli huonossa kunnossa ja se huollettiin ennen luovutusta Rosythissä, mistä se hinattiin 8. syyskuuta 1921 Gdanskiin.
Palvelus

Joulukuussa 1921 koeajojen päätyttyä alus otettiin virallisesti Puolan merivoimien palvelukseen nimellä ORP Krakowiak. Se oli torpedoveneviirikössä (puol. Dywizjon Torpedowców). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss -tykkiä ja kaksi 7,92 millimetrin Maxim wz. -08 -konekivääriä. Vuonna 1924 tykit vaihdettiin 75 millimetrin Scheider wz. 97 -tykkiin. Samalla aseistusta täydennettiin kahdella 450 millimetrin torpedoputkella.
Alus osallistui laivastovierailuihin, joita tehtiin muun muassa 1923 Libauhun ja Riikaan sekä 1929 Kööpenhaminaan. Laivastovierailun aikana alus joutui 1929 myrskyyn. Alus poistettiin palveluksesta 27. lokakuuta 1936 ja se todennäköisesti romutettiin 1938.
Onkilahden Konepaja

Onkilahden Konepaja Oy oli Vaasassa vuosina 1894-1936 toiminut metalliteollisuusyritys, jonka Wärtsilä osti 1936.
Konepajan toiminta alkoi 1894 korjauspajana. Vuonna 1897 aloitettiin höyrykattiloiden ja -koneiden valmistus ja vuonna 1899 konepajasta muodostettiin osakeyhtiö. Yhtiö aloitti 1903 myös laivojen rakentamisen ja korjauksen, kun sen telakka Vaasan Mansikkasaaressa otettiin käyttöön.
Onkilahden Konepaja Oy hankki omistukseensa vuonna 1917 myllykoneistoja valmistaneen Vasa Mekaniska Verkstadin (perustettu 1881) ja myllykiviä valmistaneen Ab Vasa Tekno-Kemiska Fabriks-yhtiön (perustettu 1902). 1920-luvun alussa Onkilahden Konepaja Oy otti valmistusohjelmaansa myös vaneri- ja sahateollisuuden koneet ja laitteet sekä tiehöylät. Tässä vaiheessa yhtiön palveluksessa oli noin 200 työntekijää ja sen myynti oli 4 miljoonaa markkaa. Onkilahden Konepaja Oy joutui 1930-luvun alussa taloudellisen vaikeuksiin laajennettuaan voimakkaasti kankirautavalimoaan, josta tuli Suomen toiseksi suurin. Yhtiö joutui 1935 hakeutumaan konkurssiin ja seuraavana vuonna se siirtyi Wärtsilän haltuun.
Wärtsilä jatkoi Onkilahden Konepaja Oy:n laitosten toimintaa Vaasassa ja 1950-luvulla siellä alettiin valmistamaan laivojen dieselmoottoreita.
Cygnus CRS Orb-2

Cygnus CRS Orb-2 (myös Orbital Sciences CRS Flight 2) oli Orbital Sciencesin kolmas onnistunut rahtilento kansainväliselle avaruusasemalle. Cygnus-rahtikapseli laukaistiin Antares-raketilla 13. heinäkuuta 2014 kello 16.52 UTC-aikaa useiden viivästysten jälkeen, ja kapseli telakoitui avaruusasemaan kolme päivää myöhemmin. Cygnus oli runsaan kuukauden telakoituna asemaan ennen irrottamistaan 15. elokuuta 2014. Kapseli pudotettiin kiertoradalta pari päivää myöhemmin kello 13.15 UTC-aikaa, ja se paloi suunnitellusti Maan ilmakehässä. Lento kuului Nasan Commercial Resupply Services -ohjelmaan.
Lento

Orbital Sciencesin Cygnus-kapseli laukaistiin yhtiön Antares-raketilla osana NASAn Commercial Resupply Services (CRS) -ohjelmaa. Laukaisun oli alun perin tarkoitus tapahtua 1. toukokuuta 2014, mutta sitä lykättiin ensin 6. toukokuuta. Epäonnistuneen AJ-26-moottorin kokeen vuoksi laukaisua siirtyi tapahtumaan aikaisintaan 17. kesäkuuta. Myöhemmin laukaisua lykättiin vielä tapahtumaan aikaisintaan 1. heinäkuuta, mistä se siirtyi 10. heinäkuuta. Laukaisun oli tarkoitus tapahtua ensin 11. heinäkuuta kello 17.40 UTC-aikaa, mutta laukaisua siirrettiin huonon sään takia kahdella päivällä. Raketti laukaistiin lopulta onnistuneesti 13. heinäkuuta kello 16.52 UTC-aikaa Mid-Atlantic Regional Spaceportin laukaisualustalta 0A.
Kapseli telakoitui Kansainväliseen avaruusasemaan kolme päivää myöhemmin 16. heinäkuuta. Aseman Canadarm2-robottikäsivarsi kiinnittyi kapseliin kello 10.36 UTC-aikaa, ja kapseli telakoitiin aseman Harmony-moduuliin noin kaksi tuntia myöhemmin kello 12.53 UTC. Cygnus irrotettiin asemasta 15. elokuuta 2014 kello 9.14 UTC-aikaa, oltuaan runsaan kuukauden telakoituna. Kapseli ja siihen lastatut noin 1 610 kilogrammaa jätettä paloivat kaksi päivää myöhemmin pudotessaan ilmakehään Uuden-Seelannin yllä 17. elokuuta 2014 noin kello 13.15 UTC-aikaa.
Kuorma

Kapseli vei asemalle 1 494 kilogrammaa rahtia.
Kuorma > Rahtiluettelo

Lähde:
764 kg miehistötarpeita
355 kg avaruusaluksen osia
327 kg tieteellistä tutkimusmateriaalia
8 kg tietotekniikkaa
39 kg avaruuskävelytarpeita
Aiheesta muualla

Kuvia tai muita tiedostoja aiheesta Cygnus CRS Orb-2 Wikimedia Commonsissa
NASA Commercial Resupply Launch hub
Antares nousee laukaisualustalta 13. heinäkuuta 2014.
Cygnus-kapselia suojannut nokkakartio kiinnitetään Antares-rakettiin 8. heinäkuuta 2014.
Come Back to Me

Come Back to Me voi tarkoittaa muun muassa seuraavia:
”Come Back to Me”, Uriah Heepin kappale vuodelta 1978
”Come Back to Me”, Liam Gallagherin kappale vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Come Back to Me”, voi hakea sivunnimihaulla, laajalla sivunnimihaulla tai tekstihaulla.
Nikolai Ogarjov

Nikolai Platonovitš Ogarjov, 1830-luku
Nikolai Platonovitš Ogarjov (ven. Никола́й Плато́нович Огарёв, 6. joulukuuta (J: 24. marraskuuta) 1813 Pietari – 12. kesäkuuta (J: 31. toukokuuta) 1877 Greenwich, Englanti) oli venäläinen vallankumouksellinen, lehtimies ja runoilija.
Suku ja koulutus

Nikolai Ogarjov syntyi vanhaan aatelissukuun. Hänen vanhempansa olivat todellinen valtioneuvos Platon Bogdanovitš Ogarjov (1777-1838) ja Jelizaveta Ivanovna Baskakova (1784-1815), joka peri sedältään M E. Baskakovilta hyvin tuottavan Beloomutin kylän, joka oli lahjoitettu osallistumisesta vuoden 1762 palatsivallankaappaukseen. Äiti kuoli kun poika oli alle 2-vuotias, surun murtama isä jätti virka-palveluksensa Pietarissa ja muutti pojan kanssa suvun maatilalle.
Nikolai vietti lapsuutensa isänsä Staroje Aksinon sukutilalla Insarin alueella Penzan läänissä ja asui vuodesta 1820 lähtien Moskovassa. Noin vuonna 1823 Ogarjov tutustui 10-vuotiaana samanikäiseen Aleksandr Herzeniin, jonka kanssa hän teki yhteistyötä koko elämänsä ajan. Vuodesta 1830 Ogarjov opiskeli Herzenin kanssa Moskovan yliopistossa, jossa heidän ympärilleen muodostui utopistisesta sosialismista kiinnostunut ystäväpiiri. Ogarjov pidätettiin hallituksen vastaisen toiminnan takia kesällä 1834 ja seuraavana vuonna hänet karkotettiin isänsä maatilalle. Vuonna 1839 hänen sallittiin palata Moskovaan.
Vuonna 1836 hän tutustui köyhtyneen maanomistajan tyttäreen Maria Lvovna Roslavlevaan (n. 1817-1853), jonka kanssa hän oli naimisissa vuosina 1838-1844. Onneton ja muita osapuolia sisältänyt lapseton avioliitto päättyi riitoihin omaisuudesta ja Maria Lvovna muutti rakastajansa kanssa Pariisiin. Pian Ogarjov kiinnostui Jevdokia Vasilijevna Suhovo-Kobylinasta (1819-1896), näytelmäkirjailija A. V. Suhovo-Kobylinin ja kirjailija Jevgenia Turin sisaresta. Koska hän oli virallisesti naimisissa, hän ei kuitenkaan voinut ilmaista tunteitaan tälle.
Aatteellinen toiminta

Vuonna 1839 Ogarjov tutustui Vissarion Belinskiin ja hänen näkemyksensä alkoivat kehittyä kohti materialismia. Seuraavana vuonna hän alkoi julkaista runoja. Vuosina 1841–1846 Ogarjov asui etupäässä Saksassa, Italiassa ja Ranskassa opiskellen filosofiaa, luonnontieteitä ja lääketiedettä. Sittemmin hän asettui maatilalleen Penzan läänissä.
Vuonna 1849 hän meni naimisiin toisen kerran, vaikka ensimmäinen vaimo oli edelleen elossa eikä suostunut lopulliseen avioeroon. Vuonna 1850 Ogarjov joutui jälleen pidätetyksi syytettynä ”kommunistisen lahkon” jäsenyydestä. Hänet vapautettiin pian poliisin valvonnan alaiseksi. Vuonna 1856 Ogarjov muutti toisen vaimonsa Natalia Aleksejevna Tuškovan (1829-1914) kanssa Lontooseen.
Englannissa Ogarjov ryhtyi Herzenin kanssa taistelemaan tsaarinvaltaa vastaan. He julkaisivat yhdessä vallankumouksellista kirjallisuutta, Poljarnaja zvezda -aikakauskirjaa, Kolokol-sanomalehteä ja muita julkaisuja. Herzenin tavoin Ogarjov kannatti länsieurooppalaisesta mallista poikkeavaa ”venäläistä sosialismia” ja oli mukana perustamassa narodnikkien Zemlja i volja -järjestöä.
Vuonna 1865 Ogarjov muutti Sveitsiin, jossa hän yritti luoda yhteyksiä nuoriin venäläisemigrantteihin. Hän osallistui Mihail Bakuninin ja Sergei Netšajevin propagandakampanjoihin ja piti 1870-luvulla yhteyttä vallankumouksellisten narodnikkien Vperjod-lehteen ja sen toimittajaan Pjotr Lavroviin. Hänen vaimonsa muutti asumaan vuodesta 1857 lähtien leskeksi lasten kanssa jääneen Aleksandr Herzenin kanssa ja heille syntyi omia lapsia. Tämä tapahtuma vaikutti syvästi Ogarjoviin: viimeiset vuotensa hän vietti sairaana ja alkoholisoituneena Lontoon Greenwichissä englantilaisen ystävättärensä luona. Vuonna 1966 hänen jäännöksensä siirrettiin Moskovaan Novodevitšin hautausmaalle.
Kirjallinen tuotanto

Alkuaikojensa romanttisessa lyriikassa Ogarjov pyrkii ymmärtämään maailmaa ja etsii totuutta, oikeudenmukaisuutta ja vapautta. Runosikermässään Monologi (1844–1847) hän harjoittaa pessimististä reflektointia. Myöhempi runous on tyyliltään julistavaa ja palvelee vallankumouksen asiaa. Keskeisellä sijalla Ogarjovin tuotannossa on runoelma Jumor (1840–1841, 1867–1868), joka yhdistää lyyristä yksinpuhelua ja keskustelua, kirjettä ja päiväkirjaa, tilitystä ja poliittista satiiria. Kaunokirjallisuutta ja taidetta käsittelevissä artikkeleissaan Ogarjov kannatti yhteiskunnallista runoutta ja realismia.
Aiheesta muualla

Nikolai Ogarjovin teoksia Lib.ru -sivustolla (venäjäksi)
Aleksandr Herzen ja Nikolai Ogarjov, 1860-luku
Ensimmäinen vaimo Maria Lvovna Roslavleva Ogareva (n. 1817-1853), Pimen Orlov 1844. Tretjakovin galleria, Moskova.
Dekadenssi (albumi)

| Dekadenssi Kauko Röyhkä & S>  A. Hynninen |
| --- | --- | --- |

Studioalbumin tiedot
 Äänitetty : 2019–2020
 Julkaistu: 25. Syyskuuta 2020
 Levy-yhtiö: Svart Records
Listasijoitukset
  22. (albumilista)    5. (fyysinen albumilista)
Kauko Röyhkän muut julkaisut
| Maantie 2018 | Dekadenssi 2020 |   |
Dekadenssi on laulaja-lauluntekijä Kauko Röyhkän & S. A. Hynnisen yhteinen albumi, joka julkaistiin 25. Syyskuuta 2020.
Kappaleet

Bohemiadi – 5.27
Maanalainen maailma – 5.00
Ikävä – 6.37
Alennustila – 4.33
Ihmisvihaaja – 3.42
Rajantakainen rakkaani – 4.34
Kuuluisan paluu – 6.55
Seksuaalisuus – 5.46
Likainen ikkuna – 4.52
Yliopistot – 5.55
Huijari etelästä – 6.11
Ihminen – 5.42
Elämä – 5.07
Arvostelut

Desibeli.net:
Helsingin Sanomat:
Imperiumi: 7/10
Inferno:
Kaaoszine: 5½/10
Noise.fi:
Nousu.net:
Satakunnan Kansa:
Soundi:
Oiva Kyöstiö

Oiva Kyösti (O. K.) Kyöstiö (3. joulukuuta 1913 Viipuri – 11. huhtikuuta 1987) oli suomalainen kasvatustieteilijä. Hän oli Oulun yliopiston kasvatusopin professori 1964–1976. Hän tutki ammattikasvatuksen historiaa ja ammattiopetusta, koulujärjestelmiä eri maissa, esikouluikäisten kasvatusta, kasvatustieteensuomalaista tutkimusta ja kasvatuksen tulevaisuutta.
Kyöstiö väitteli vuonna 1955 ammattikasvatuksen historiaan liittyvästä aiheesta ”Suomen ammattikasvatuksen kehitys käsityön ja teollisuuden aloilla”.